**NÁRODNÁ RADA SLOVENSKEJ REPUBLIKY**

 **IX. volebné obdobie**

Č: KNR-VHZ-4063/2025-9

### 759a

**I n f o r m á c i a**

o výsledku prerokovanianávrhu poslancov Národnej rady Slovenskej republiky Adama LUČANSKÉHO, Milana GARAJA, Andreja DANKA a Dagmar KRAMPLOVEJ na prijatie uznesenia Národnej rady Slovenskej republiky o odmietnutí sankčnej politiky a obchodných obmedzení voči Ruskej federácii a ochrane ekonomických a energetických záujmov Slovenskej republiky **(tlač 759)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Predseda Národnej rady Slovenskej republiky rozhodnutím č. 789 z 10. marca 2025 pridelil predmetný **návrh poslancov Národnej rady Slovenskej republiky Adama LUČANSKÉHO, Milana GARAJA, Andreja DANKA a Dagmar KRAMPLOVEJ na prijatie uznesenia Národnej rady Slovenskej republiky o odmietnutí sankčnej politiky a obchodných obmedzení** **voči Ruskej federácii a ochrane ekonomických a energetických záujmov Slovenskej republiky** **(tlač 759)** na prerokovanie Výboru Národnej rady Slovenskej republiky pre hospodárske záležitosti s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre hospodárske záležitosti rokoval o návrhu 25. marca 2025. Uznesením č. 9 odporučilNárodnej rade Slovenskej republiky uznesenie Národnej rady Slovenskej republiky o odmietnutí sankčnej politiky a obchodných obmedzení voči Ruskej federácii a ochrane ekonomických a energetických záujmov Slovenskej republiky **(tlač 759) schváliť.**

Výbor zároveň poverilposlanca **Pavla Ľuptáka** vystúpiť na schôdzi Národnej rady Slovenskej republiky, podať informáciu o prerokovaní návrhu vo výbore a predložiť návrh na uznesenie Národnej rady Slovenskej republiky.

 Súčasťou informácie je návrh uznesenia Národnej rady Slovenskej republiky.

## Bratislava 25. marca 2025

Róbert **P u c i**, v.r.

predseda Výboru NR SR

pre hospodárske záležitosti

**NÁRODNÁ RADA SLOVENSKEJ REPUBLIKY**

**IX. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NÁVRH

**UZNESENIE**

**NÁRODNEJ RADY SLOVENSKEJ REPUBLIKY**

z ........ marca 2025

o odmietnutí sankčnej politiky a obchodných obmedzení voči Ruskej federácii a ochrane ekonomických a energetických záujmov Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Národná rada Slovenskej republiky**

**A. Konštatuje, že**

sankčná politika a obchodné obmedzenia voči Ruskej federácii prispievajú k rastu cien energií a narúšajú dodávateľské reťazce, čo oslabuje konkurencieschopnosť a hospodársky prospech slovenských podnikov.

**B. Odmieta**

zavádzanie a rozširovanie sankčnej politiky a obchodných obmedzení voči Ruskej federácii, keďže spôsobujú negatívne hospodárske dopady na Slovenskú republiku, jej priemysel a obyvateľstvo.

**C. Vyzýva vládu Slovenskej republiky, aby**

presadzovala ochranu národno-hospodárskych záujmov Slovenskej republiky a aktívne vystupovala proti opatreniam spôsobujúcim negatívne hospodárske dopady na Slovenskú republiku, jej priemysel a obyvateľstvo.

**D. Zaväzuje členov vlády Slovenskej republiky, aby**

v rámci medzinárodných organizácií a spoločenstiev, ktorých je Slovenská republika členom či medzinárodných zmlúv, ktorými je Slovenská republika viazaná nehlasovali za prijatie nových sankcií a obchodných obmedzení voči Ruskej federácii a aktívne presadzovali opatrenia na stabilizáciu energetického trhu, elimináciu cenovej volatility a ochranu strategických záujmov slovenského hospodárstva.